মেঘনা বিভাগ
মেঘনা বিভাগ বাংলাদেশের মধ্য-পূর্বাঞ্চলের প্রস্তাবিত একটি প্রশাসনিক বিভাগ। মেঘনা বিভাগ হলে এর সদরদপ্তর হবে কুমিল্লা শহর। প্রস্তাবিত এই বিভাগ কুমিল্লা, নোয়াখালী, ফেনী, ব্রাহ্মণবাড়িয়া, চাঁদপুর এবং লক্ষ্মীপুর নিয়ে গঠিত হবে। এটি দেশের দক্ষিণ-পূর্বাঞ্চলীয় অঞ্চলের মোট ১২,৮৪৮.৫৩ কিমি২ (৪,৯৬০.৮৫ মা২) এবং ২০১১ সালের আদমশুমারি অনুযায়ী এখানে জনসংখ্যা ছিল ১,৬৭,০৮,০০০ জন। ১৯৮৯ সালে বৃহত্তর কুমিল্লার কুমিল্লা, চাঁদপুর ও ব্রাহ্মণবাড়িয়া এবং বৃহত্তর নোয়াখালীর নোয়াখালী, ফেনী ও লক্ষ্মীপুরসহ ছয়টি জেলা নিয়ে কুমিল্লা বিভাগ প্রতিষ্ঠার দাবি শুরু হয়। চট্টগ্রাম বিভাগকে ভেঙে কুমিল্লা ও নোয়াখালী অঞ্চল নিয়ে পৃথক বিভাগ করা যায় কি না, এ নিয়ে পরীক্ষা-নিরীক্ষা করতে ২০১৫ সালের ২৬ জানুয়ারি প্রধানমন্ত্রী শেখ হাসিনা মন্ত্রিসভার নিয়মিত বৈঠকে নির্দেশনা দেন।